Antti Tooming Teie 31.01.2025 nr 7-15/25/400-2

Kliimaministeerium Meie 20.02.2025 nr 1.1-10/2025/3-2

Suur-Ameerika 1

10122 Tallinn

[info@kliimaministeerium.ee](mailto:info@kliimaministeerium.ee)

**Elering AS-i vastus tuumaelektrijaama rajamise riigi eriplaneeringu algatamise taotlusele**

Lugupeetud Antti Tooming

Olete Eleringi poole pöördunud seoses Fermi Energia AS taotlusega algatada riigi eriplaneering ja keskkonnamõjude strateegiline hindamine tuumaelektrijaama rajamiseks. Oma kirjas palusite Eleringil esitada vastused oma pädevusvaldkonnast tulenevalt Teie kirjas toodud küsimustele. Eleringi vastused on toodud alljärgnevalt.

***Küsimus 1. Kas taotluses kirjeldatud tuumaelektrijaama asukoha valiku või toimimise vastu*** ***esineb suur riiklik või rahvusvaheline huvi?***

Elering kohtleb potentsiaalseid liitujaid võrdse kohtlemise põhimõttel ning sellest tulenevalt Elering ei määra ega hinda, mis ulatuses käesolev projekt põhjustab riikliku või rahvusvahelist huvi.

***Küsimus 2. Kas taotluses esitatud planeeringuala on asjakohane kavandatava tuumaelektrijaama ehitamiseks ja käitamiseks vajaliku taristu planeerimiseks?***

Saadetud taotluse materjalidest nähtub, et planeeringualade all on mõeldud tuumajaama rajamist, kas Viru – Nigula vallas (Letipea) või Lüganuse vallas (Moldova) ning nimetatud piirkondades rajatava tuumajaama ühendamiseks elektrivõrguga vastava elektritartistu rajamist. Eleringi poolt 2024. aastal väljastatud tehniliste tingimuste kohaselt on tuumajaamaga liitumiseks vaja rajada tuumajaama lähistele uus 330 kV ja 110 kV alajaam ning nende ühendamiseks põhivõrguga uued 330 kV ja 110 kV õhuliinid, mis ühendatakse olemasoleva põhivõrgu taristuga. Eleringi hinnangul on alajaamade asukohad asjakohased, kuid planeeringutaotluses märgitud õhuliinide trassid on orineteeruvad, mis tuleb täpsustada planeeringu kehtestamise menetluses.

***Küsimus 3. Kas esineb asjaolusid, millele tuginedes on ilmne, et taotluse alusel agatatava  
planeeringu elluviimine ei ole tulevikus võimalik?***

Nimetatud küsimusele vastamine ei kuulu Eleringi tegevus- ega pädevusvaldkonda.

***Küsimus 4. Juhul, kui Vabariigi Valitsus otsustab riigi eriplaneeringu koostamise ja KSH***  
***algatada, siis:***

***1) millised uuringud on vajalikud planeeringu koostamiseks ja KSH läbiviimiseks? Palun***  
***põhjendage iga uuringu eesmärki, vajalikkust, kestust ja andke uuringu orienteeruv***  
***maksumus;***

***2) millised on Teie ettepanekud keskkonnaseireks, mis võiks vajalikud olla juba enne***  
***planeerimistegevuse algatamist (nt täiendavate algandmete kogumine, vms). Palun selgitage***  
***seire eesmärki ja vajalikkust;***

***3) millised keskkonnaload on vajalikud uuringute tegemiseks?***

Nimetatud küsimusele vastamine ei kuulu Eleringi tegevus- ega pädevusvaldkonda. Oskame lisada vaid asjaolu, et vastavalt vastuse koostamise hetkel kehtiva Vabariigi Valitsuse määrusele „Elektrisüsteemi toimimise võrgueeskiri“ § 19 lõikele 1 tuleb uue võrguühenduse loomiseks esitada liitujal põhivõrguettevõtjale liitumistaotlusega järgmised dokumendid:

1) võrguga ühendatava elektripaigaldise rajamist võimaldava planeeringu algatamise või planeeringu kehtestamise otsus;

2) liitumislepingu tüüptingimustes sätestatud andmed ja dokumendid.

***Küsimus 5. Kui leiate, et taotluse kohase riigi eriplaneeringu koostamise ja KSH saab algatada  
ainult teatud tingimustel, siis palun iga seatavat tingimust põhjendada.***

Nimetatud küsimusele vastamine ei kuulu Eleringi tegevus- ega pädevusvaldkonda.

***Küsimus 6. Kui MKM-le taotleja poolt esitatud taotluse sisu ei ole teie hinnangul piisav taotluse nõuete- ja asjakohasuse hindamiseks, siis palun andke teada asjaoludest, millega taotlust teie hinnangul täiendada tuleb.***

Nimetatud küsimusele vastamine ei kuulu Eleringi tegevus- ega pädevusvaldkonda.

Lugupidamisega

*/allkirjastatud digitaalselt/*

Kristen Tammerand

Elektrisüsteemi analüütik

[Kristen.Tammerand@elering.ee](mailto:Kristen.Tammerand@elering.ee)